इसके पीछे ग़लत ढंग से खाने-पीने या अचेतन स्तर पर हवा निगलने की आदत कारण होते हैं। जिन कारणों से हवा आमाशय में जाती हैं उनमें से मुख्य हैं- तेज़ी से खाना खाना व पेय पीना, मुंह में कुछ रख कर चबाना या चूसना (च्युईंगम, तम्बाकू, गुटका, केन्डी आदि ) , सोडा युक्त पेय पीना आदि। कुछ हवा तो डकार द्वारा पुनः बाहर निकल जाती है और कुछ छोटी आंत में पहुंच जाती है। आंतों में कुछ अवशोषित हो फेफड़ों द्वारा बाहर निकल जाती है तो कुछ बड़ी आंत में पहुंच कर मल द्वार से बाहर निकल जाती है।